KLASA: 021-02/19-01/01

URBROJ: 251-176-20-44

Zagreb, 09.03.2021.

**ZAPISNIK**

**45. sjednice Školskog odbora održane 09.03.2021.**

**Početak sjednice:** 19,00

**Prisutni članovi Školskog odbora:** Višnja Dianežević, Ivana Kujundžić, Marija Dianežević, Nives Gabrić, Zvonimir Bulić i Iva Petrović

**Odsutni članovi Školskog odbora**: Antonija Hačić

Sjednici je prisutan ravnatelj Vatroslav Gabrić i Monika Sakoman, tajnica

Sjednicu otvara predsjednica Ivana Kujundžić, prof., pozdravlja prisutne, konstatira kvorum (**prisutno 6 od ukupno 7 članova**) i za raspravu predlaže dnevni red iz poziva

**DNEVNI RED :**

1. Usvajanje zapisnika 44. sjednice Školskog odbora održane 29. siječnja 2021.
2. Usvajanje Godišnjeg financijskog izvještaja za 2020. godinu
3. Prijedlog Pravilnika o upravljanju dokumentarnim gradivom Osnovne škole Odra
4. Pitanja i prijedlozi

Predloženi dnevni red prihvaćen je jednoglasno (6 glasova „za“) te se prelazi na raspravu po pojedinim točkama.

**Ad. 1. Usvajanje zapisnika 44. sjednice Školskog odbora održane 29. siječnja 2021.**

Predsjednica Školskog odbora pita prisutne jesu li pročitali zapisnik i slažu li se s njegovim usvajanjem. Primjedbi nije bilo i predsjednica daje prijedlog na glasovanje.

**ZAKLJUČAK: Zapisnik 44. sjednice Školskog odbora održane 29. siječnja 2021. je usvojen jednoglasno.**

**Ad. 2. Usvajanje Godišnjeg financijskog izvještaja za 2020. godinu**

Predsjednica daje riječ voditeljici računovodstva. Voditeljica računovodstva daje uvodno obrazloženje po točki dnevnog reda. Godišnji financijski izvještaj sastoji se od 5 obrazaca. To su PR RAS, Bilanca, RAS funkcijski, P-VRIO i Obveze. Prilog su Bilješke. Popunjeni i usklađeni obrasci predani su u FINU 29.01.2021. i Gradskom uredu za obrazovanje 1.02.2021.

Predsjednica pita prisutne jesu li suglasni sa prijedlogom.

Prisutni su dizanjem ruku potvrdili suglasnost i jednoglasno se donosi **Odluka o usvajanju Godišnjeg financijskog izvještaja za 2020. godinu.**

**Ad. 3. Prijedlog Pravilnika o upravljanju dokumentarnim gradivom Osnovne škole Odra**

Predsjednica daje riječ tajnici. Tajnica daje uvodno obrazloženje po točki dnevnog reda.

Nakon kraće rasprave predsjednica Školskog odbora daje Pravilnik na usvajanje. Prisutni su dizanjem ruke potvrdili suglasnost.

**Zaključak**: Jednoglasno, članovi Školskog odbora na prijedlog ravnatelja donose Pravilnik o upravljanju dokumentarnim gradivom Osnovne škole Odra s Posebnim popisom gradiva s rokovima čuvanja.

**Ad.4. Pitanja i prijedlozi**

Ravnatelj navodi kako je pitanje izgradnje školske sportske dvorane ponovno aktualizirano. Vijeće roditelja je donijelo određene zaključke i jedan od njih je bio da se razgovara s osobom nadležnom za projekt izgradnje sportske dvorane, gdinom Krnjakovićem. Ravnatelj je nazvao gdina Krnjakovića koji je potvrdio da je proces izdavanja građevinske dozvole „zapeo“ na dozvoli MUP - a. Vijeće roditelja je očekivalo da će gospodin Krnjaković doći na sastanak, no on se opravdao da to nije praksa. MUP nije dao suglasnost na glavni projekt građevinske dozvole zbog toga što nisu bili usklađeni dijelovi vezani za vatrozaštitu i požarni put. Projektant je otklonio nedostatke koje je MUP naveo i ponovno je zatraženo očitovanje koje mora biti doneseno u roku od 14 dana. Građevinska dozvola bi trebala biti donesena do svibnja 2021.

Gospodin Bulić navodi kako je Vijeće roditelja poslalo 3 dopisa prema Gradskom uredu, no nisu dobili odgovor.

Što se tiče broja učenika za upis u prvi razred, broj je nepromijenjen. Ravnatelj navodi kako je iz Gornje Lomnice manji broj učenika u odnosu na broj upisanih učenika prošle školske godine. Imamo cijeli jedan razred iz 02, dok iz drugih naselja pada broj učenika.   
Ravnatelj smatra kako se broj učenika kroz nekoliko godina neće znatno mijenjati.

Nije bilo drugih pitanja i prijedloga.

Predsjednica zaključuje sjednicu u 20,00 sati.

Zapisnik završava na drugoj (2) stranici.

|  |  |  |
| --- | --- | --- |
| Zapisničarka: |  | Predsjednica Školskog odbora: |
|  |  |  |
| Monika Sakoman |  | Ivana Kujundžić, prof. |